
DR 31.10.2016                                                                                                                                                   5               

 

3. Dato’ Noraini binti Ahmad [Parit Sulong] minta Menteri Perdagangan Dalam 
Negeri, Koperasi dan Kepenggunaan menyatakan, apakah tindakan kerajaan berdasarkan 
laporan The State of Households daripada Institut Penyelidikan Khazanah yang 
menyatakan inflasi harga makanan, 3.6 peratus secara purata lebih tinggi daripada kadar 
inflasi keseluruhan iaitu 2.4 peratus. 

 Timbalan Menteri Perdagangan Dalam Negeri, Koperasi dan Kepenggunaan 
[Dato’ Henry Sum Agong]: Terima kasih Tuan Yang di-Pertua dan terima kasih kepada 
Yang Berhormat Parit Sulong.  

Tuan Yang di-Pertua, terlebih dahulu izinkan saya menjawab pertanyaan ini 
bersekali dengan empat pertanyaan lain iaitu daripada Yang Berhormat Dungun pada 9 
November 2016, Yang Berhormat Indera Mahkota pada 10 November 2016 serta Yang 
Berhormat Bukit Bintang dan Yang Berhormat Selayang pada 22 November 2016 kerana ia 
menyentuh isu kos sara hidup dan harga barang serta langkah-langkah kerajaan dalam 
membantu rakyat menangani isu tersebut.  

Tuan Yang di-Pertua, laporan The State of Households merupakan laporan yang 
diterbitkan oleh Institut Penyelidikan Khazanah (KRI) pada bulan Ogos 2016 dengan 
memberi penekanan terhadap kedudukan isi rumah. Susulan daripada keadaan ekonomi 
global yang tidak menentu. Antaranya fokus yang diberi dalam laporan ini ialah 
pertumbuhan ekonomi dan pendapatan isi rumah bagi tahun 2012 hingga 2014 
berdasarkan data-data daripada Jabatan Perangkaan Malaysia. Inflasi harga makanan 
pada 3.6 peratus yang dilaporkan dalam laporan tersebut adalah tinggi berbanding dengan 
kadar inflasi iaitu 2.4 peratus. Disebabkan oleh kenaikan harga bagi barangan seperti ikan, 
produk tenusu, telur dan lain-lain.  

Perubahan ini disumbangkan oleh pelbagai faktor seperti faktor cuaca, ekonomi 
global, kadar tukaran wang asing, kos import dan sebagainya yang memberi kesan kepada 
permintaan dan penawaran bekalan makanan. Namun kerajaan masih mempunyai kawalan 
dalam aspek tertentu. Antaranya ialah, memastikan barang-barang keperluan mencukupi 
dengan harga berpatutan. Kerajaan telah melaksanakan beberapa program bertujuan untuk 
mengurangkan bebanan kos sara hidup yang meningkat. Antaranya, membangunkan 
MyFarm Outlet sebagai pusat jualan alternatif untuk produk segar dengan jaminan kualiti 
dan harga yang berpatutan.  

Kementerian ini juga telah mengambil langkah-langkah kawalan harga barang 
melalui penguatkuasaan undang-undang dan pelaksanaan beberapa program. Antaranya 
seperti berikut, penguatkuasaan melalui Akta Kawalan Harga dan Antipencatutan 2011 
terhadap peniaga yang cuba menaikkan harga barangan dan disyaki mencatu. Pemantauan 
harga barang barangan keperluan harian rakyat, khususnya makanan di seluruh negara 
setiap hari oleh pegawai pemantau harga barang. Sebarang peningkatan mendadak harga 
barang atau makanan akan dikesan segera bagi membolehkan kementerian mengambil 
tindakan serta-merta.  

Tindakan seterusnya melalui kerjasama kementerian atau agensi yang berkaitan 
khususnya Kementerian Pertanian dan Industri Asas Tani, FAMA akan menstabilkan 
kawalan harga makanan seperti menambahkan bekalan makanan di pasaran. Ketiga, 
melaksanakan skim kawalan harga musim perayaan bagi menyekat kenaikan harga 
barangan tertentu semasa permintaan tinggi pada musim-musim perayaan. Seperti Hari 
Gawai, Pesta Keamatan, Hari Raya Puasa, Tahun Baru Cina, Deepavali dan Krismas. 
Keempat, lain-lain inisiatif seperti Kempen Harga Berpatutan, Program Kedai Harga Patut, 
Kedai Rakyat 1Malaysia dan sebagainya. Melalui pelaksanaan inisiatif-inisiatif yang 
disebutkan, kerajaan berharap agar kesan peningkatan kos sara hidup rakyat dapat 
ditangani demi kesejahteraan dan kelangsungan hidup rakyat negara ini. Sekian, terima 
kasih. 

 Dato’ Noraini binti Ahmad [Parit Sulong]: Terima kasih saya ucapkan 
kepada Yang Berhormat Timbalan Menteri yang menjawab soalan tadi dan saya hendak 
ucapkan terima kasih di atas segala usaha pihak kerajaan dalam usaha membantu 
mengenai perkara yang saya bangkitkan. Walau bagaimanapun, saya mendengar masih 
banyak lagi rungutan daripada pihak rakyat terutamanya mengenai harga barang yang ada 
di pasaran.  

 



3. Dato' Noraini binti Ahmad [Parit Sulong] minta Menteri Perdagangan Dalam Negeri, Koperasi dan Kepenggunaan menyatakan, apakah tindakan kerajaan berdasarkan laporan The State of Households daripada Institut Penyelidikan Khazanah yang menyatakan inflasi harga makanan, 3.6 peratus secara purata lebih tinggi daripada kadar inflasi keseluruhan iaitu 2.4 peratus. Timbalan Menteri Perdagangan Dalam Negeri, Koperasi dan Kepenggunaan [Dato' Henry Sum Agong]: Terima kasih Tuan Yang di-Pertua dan terima kasih kepada Yang Berhormat Parit Sulong. Tuan Yang di-Pertua, terlebih dahulu izinkan saya menjawab pertanyaan ini bersekali dengan empat pertanyaan lain iaitu daripada Yang Berhormat Dungun pada 9 November 2016, Yang Berhormat Indera Mahkota pada 10 November 2016 serta Yang Berhormat Bukit Bintang dan Yang Berhormat Selayang pada 22 November 2016 kerana ia menyentuh isu kos sara hidup dan harga barang serta langkah-langkah kerajaan dalam membantu rakyat menangani isu tersebut. Tuan Yang di-Pertua, laporan The State of Households merupakan laporan yang diterbitkan oleh Institut Penyelidikan Khazanah (KRI) pada bulan Ogos 2016 dengan memberi penekanan terhadap kedudukan isi rumah. Susulan daripada keadaan ekonomi global yang tidak menentu. Antaranya fokus yang diberi dalam laporan ini ialah pertumbuhan ekonomi dan pendapatan isi rumah bagi tahun 2012 hingga 2014 berdasarkan data-data daripada Jabatan Perangkaan Malaysia. Inflasi harga makanan pada 3.6 peratus yang dilaporkan dalam laporan tersebut adalah tinggi berbanding dengan kadar inflasi iaitu 2.4 peratus. Disebabkan oleh kenaikan harga bagi barangan seperti ikan, produk tenusu, telur dan lain-lain. Perubahan ini disumbangkan oleh pelbagai faktor seperti faktor cuaca, ekonomi global, kadar tukaran wang asing, kos import dan sebagainya yang memberi kesan kepada permintaan dan penawaran bekalan makanan. Namun kerajaan masih mempunyai kawalan dalam aspek tertentu. Antaranya ialah, memastikan barang-barang keperluan mencukupi dengan harga berpatutan. Kerajaan telah melaksanakan beberapa program bertujuan untuk mengurangkan bebanan kos sara hidup yang meningkat. Antaranya, membangunkan MyFarm Outlet sebagai pusat jualan alternatif untuk produk segar dengan jaminan kualiti dan harga yang berpatutan. Kementerian ini juga telah mengambil langkah-langkah kawalan harga barang melalui penguatkuasaan undang-undang dan pelaksanaan beberapa program. Antaranya seperti berikut, penguatkuasaan melalui Akta Kawalan Harga dan Antipencatutan 2011 terhadap peniaga yang cuba menaikkan harga barangan dan disyaki mencatu. Pemantauan harga barang barangan keperluan harian rakyat, khususnya makanan di seluruh negara setiap hari oleh pegawai pemantau harga barang. Sebarang peningkatan mendadak harga barang atau makanan akan dikesan segera bagi membolehkan kementerian mengambil tindakan serta-merta. Tindakan seterusnya melalui kerjasama kementerian atau agensi yang berkaitan khususnya Kementerian Pertanian dan Industri Asas Tani, FAMA akan menstabilkan kawalan harga makanan seperti menambahkan bekalan makanan di pasaran. Ketiga, melaksanakan skim kawalan harga musim perayaan bagi menyekat kenaikan harga barangan tertentu semasa permintaan tinggi pada musim-musim perayaan. Seperti Hari Gawai, Pesta Keamatan, Hari Raya Puasa, Tahun Baru Cina, Deepavali dan Krismas. Keempat, lain-lain inisiatif seperti Kempen Harga Berpatutan, Program Kedai Harga Patut, Kedai Rakyat 1Malaysia dan sebagainya. Melalui pelaksanaan inisiatif-inisiatif yang disebutkan, kerajaan berharap agar kesan peningkatan kos sara hidup rakyat dapat ditangani demi kesejahteraan dan kelangsungan hidup rakyat negara ini. Sekian, terima kasih. Dato' Noraini binti Ahmad [Parit Sulong]: Terima kasih saya ucapkan kepada Yang Berhormat Timbalan Menteri yang menjawab soalan tadi dan saya hendak ucapkan terima kasih di atas segala usaha pihak kerajaan dalam usaha membantu mengenai perkara yang saya bangkitkan. Walau bagaimanapun, saya mendengar masih banyak lagi rungutan daripada pihak rakyat terutamanya mengenai harga barang yang ada di pasaran.